Harra garuu inni jedhan hunduu hafee uummanni Oromoo sadarkaan addunyaa abjuu ta’ee, adda durummaa akka Afrikaatti qabaachuun hafee, biyya toophiyaa keessatti abba biyyaafi murteessaa ta’uun hafee, biyyasaa ganamaa ishee dhuunfaasaa kan taate Oromiyaa keeessatti utuu qabuu dhabee, utuu liqeessuu qabuu liqeeffatee, utuu ormatti hin dabiin itti dabamee, qabeenyasaa sadarkaa addunyaatti jijjiirama fiduu danda’u utuu qabuu ofii gad guddachaa, ofii hiyyumaan adabamaa orma duuromsaa, utuu qabuu harka ormaa ilaalaa, ofumaa kennee deebi’ee kadhachaa, maqaa xuraa’aa baatee maqaa gaarii orma badhaasaa jiraachuu erga jalqabee kunoo baroonni darbanii jaarraan tokko dhumee jaarra lammaffaan dabareesaa lakkaawwataa walakkaan ga’eera.
